CELEX: 31980R0680
Language: ro
Date: 1980-03-18 00:00:00
Title: Regulamentul (CEE) nr. 608/80 al Consiliului din 18 martie 1980 privind încheierea acordurilor sub formă de schimburi de scrisori pentru rectificarea anumitor contingente scutite de drepturi vamale deschise de către Regatul Unit în conformitate cu Protocolul nr. 1 din Acordurile de liber-schimb dintre Comunitatea Economică Europeană și, respectiv, Republica Finlanda, Regatul Norvegiei și Regatul Suediei

02/Volumul 02
            
            
               RO
            
            
               Jurnalul Ofícial al Uniunii Europene
            
            
               9
            
         31980R0680
   
               L 076/7
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 608/80 AL CONSILIULUI
   
   din 18 martie 1980
   privind încheierea acordurilor sub formă de schimburi de scrisori pentru rectificarea anumitor contingente scutite de drepturi vamale deschise de către Regatul Unit în conformitate cu Protocolul nr. 1 din Acordurile de liber-schimb dintre Comunitatea Economică Europeană și, respectiv, Republica Finlanda, Regatul Norvegiei și Regatul Suediei
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 113,
   având în vedere recomandarea Comisiei,
   întrucât Acordurile de liber-schimb dintre Comunitatea Economică Europeană și Republica Finlanda (1), Comunitatea Economică Europeană și Regatul Norvegiei (2) și Comunitatea Economică Europeană și Regatul Suediei (3) au fost semnate la Bruxelles, la 5 octombrie 1973 și, respectiv, 14 mai 1973 și 22 iulie 1972;
   întrucât anumite contingente scutite de drepturi vamale deschise de către Regatul Unit în conformitate cu Protocolul nr. 1 din Acordurile de liber-schimb menționate anterior ar trebui rectificate, iar acordurile sub formă de schimburi de scrisori negociate în acest sens ar trebui aprobate,
   ADOPTĂ PREZENTUL REGULAMENT:
   Articolul 1
   Acordurile sub formă de schimburi de scrisori pentru rectificarea anumitor contingente scutite de drepturi vamale deschise de către Regatul Unit în conformitate cu Protocolul nr. 1 din Acordurile de liber-schimb dintre Comunitatea Economică Europeană și Republica Finlanda, Comunitatea Economică Europeană și Regatul Norvegiei și Comunitatea Economică Europeană și Regatul Suediei sunt aprobate în numele Comunității.
   Textele acordurilor sunt anexate prezentului regulament.
   Articolul 2
   Președintele Consiliului este autorizat să desemneze persoana împuternicită să semneze acordurile al căror efect este angajarea Comunității.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 martie 1980.
      
         
            Pentru Consiliu
         
         
            Președintele
         
         A. RUFFINI
         
      
   
   
      (1)  JO L 328, 28.11.1973, p. 2.
   
      (2)  JO L 171, 27.6.1973, p. 2.
   
      (3)  JO L 300, 31.12.1972, p. 97.